CELEX: 62008CN0046
Language: et
Date: 2008-02-08 00:00:00
Title: Kohtuasi C-46/08: Eelotsusetaotlus, mille esitas Schleswig-Holsteinisches Verwaltungsgericht (Saksamaa) 8. veebruaril 2008 — Carmen Media Group Ltd versus Schleswig-Holsteini liidumaa ja Schleswig-Holsteini liidumaa siseminister

24.5.2008   
            
            
               ET
            
            
               Euroopa Liidu Teataja
            
            
               C 128/17
            
         Eelotsusetaotlus, mille esitas Schleswig-Holsteinisches Verwaltungsgericht (Saksamaa) 8. veebruaril 2008 — Carmen Media Group Ltd versus Schleswig-Holsteini liidumaa ja Schleswig-Holsteini liidumaa siseminister
   (Kohtuasi C-46/08)
   (2008/C 128/29)
   Kohtumenetluse keel: saksa
   Eelotsusetaotluse esitanud kohus
   Schleswig-Holsteinisches Verwaltungsgericht
   Põhikohtuasja pooled
   
      Kaebuse esitaja: Carmen Media Group Ltd
   
      Vastustaja: Schleswig-Holsteini liidumaa ja Schleswig-Holsteini liidumaa siseminister
   Eelotsuse küsimused
   
               1.
            
            
               Kas EÜ artiklit 49 tuleb tõlgenda nii, et teenuste osutamise vabadusele tuginemine eeldab, et teenuste osutaja võib teenust osutada asukohaliikmesriigis viimase õigusnormide kohaselt siin: Gibraltari hasartmängulitsentsi piiramine „offshore bookmaking'uga”?
            
         
               2.
            
            
               Kas EÜ artiklit 49 tuleb tõlgendada nii, et sellega on vastuolus eelkõige sõltuvuse tekkimise ohuga võitlemiseks loodud siseriiklik spordikihlvedude ja (mitte üksnes väikese sõltuvuse tekkimise ohuga) loteriide korraldamise riiklik monopol, kui selles liikmesriigis võivad eraõiguslikud teenuste osutajad korraldada teisi oluliselt suurema sõltuvuse tekkimise ohuga hasartmänge ja ühelt poolt spordikihlvedude ning loteriide ja teiselt poolt teiste hasartmängude erinevad õiguslikud regulatsioonid rajanevad liidumaade ja liidu erineval seadusandlikul pädevusel?
               Kui vastata eelotsuse küsimusele 2) jaatavalt, siis:
            
         
               3
            
            
               kas EÜ artiklit 49 tuleb tõlgendada nii, et sellega on vastuolus siseriiklik regulatsioon, mille kohaselt otsustab õiguse üle saada luba hasartmängude korraldamiseks ja vahendamiseks luba andev ametiasutus ka seaduses sätestatud loa saamise tingimuste olemasolu korral enda äranägemise järgi?
            
         
               4
            
            
               Kas EÜ artiklit 49 tuleb tõlgendada nii, et sellega on vastuolus siseriiklik regulatsioon, mis keelab avalike hasartmängude korraldamise ja vahendamise Internetis, kui samas — ka siis, kui on tegemist üheaastase üleminekuajaga — võimaldatakse proportsionaalsusest lähtudes, noorsoo- ja mängijate kaitsest kinnipidamise tingimusel, nimeliselt kahele professionaalsele hasartmängude vahendajale, kes tegutsesid selle ajani üksnes Internetis, oma tegevuse ümberkorraldamine, kasutamaks liidumaade vahelise lepinguga lubatud turustamisviise?